Våler kirke (Innlandet)

Våler kirke er en kirke i Våler kommune, Innlandet fylke. Det forrige bygget ble natt til fredag 29. mai 2009 totalskadet i brann.Vi berget altertavla og døpefonten. Så smalt det. Dagbladet.no 29. mai 2009. Ny Våler kirke ble oppført like øst for den gamle og innviet pinsen 2015 av biskop Solveig Fiske.Bygg.no om nye Våler kirke.Lest 2. oktober 2017.Våler kirke vigslet hos Våler kirkelige fellesråd.
Adkomst til stedet er via fylkesvei 508 og fylkesvei 496/.

 Bygningen 
Bygget har to tårn der det høyeste omfatter selve kirkerommet. Bygget er kledd i treverk, furu utvendig og lys bjørk innvendig. Vinduer i vegger og tak slipper inn mye lys. Taket på tårnet består av et glassfelt på 14 m2.Gaute Brochmann: «La det bli passe mye lys.» Morgenbladet, 22. mai 2015. Bygget har en bærende konstruksjon av stål. Grunnflaten er på omkring 800 m2. Totalkostnaden var på omkring 61 millioner kroner.

 Kritikk 
Utforming av den nye kirken har vært gjenstand for debatt og uenighet. Den har blant annet blitt omtalt som «skrekkdomen».Porsgrunds Dagblad: Denne kirken kalles Skrekkdomen, publisert 18. mai 2015, lest 28. september 2017.Filminnslag på tv2.no. Gaute Brochmann mener kirkerommet har blitt for lyst, han mener også den innvendig har fått et for hardt og sterilt preg. Ronny Spaans mener kirken er et bilde på de nye kirkene som blir bygget i Norge.Spaans, Ronny: Det nye norske kyrkjebygget. Dag og Tid, 5. juni 2015, s. 18.

Fra andre kanter har kirken fått rosende omtale. Den ble nominert til Arkitekturprisen for 2015Templer for moderne arkitektur (Dagsavisen, 8. april 2017). og ble tildelt Statens byggeskikkpris for 2016.Husbanken: Statens byggeskikkpris . Den vant dessuten klassen for religiøse bygninger ved Archmarathon i 2016.Vinnere av Archmarathon 2016 .

 Se også 
 Mariakirken (Våler)
 Våler kirke (1806-2009)

Referanser

 Eksterne lenker 
 Våler kirkelige fellesråd

 Prestegjeld og sogn i Hedmark hos Arkivverket
 Skannede kirkebøker hos Arkivverket

Kategori:Kirker i Våler (Hedmark)
Kategori:Kirker i Solør, Vinger og Odal prosti
Kategori:Norske kirker fra 2015